The Avengers

The Avengers er en amerikansk superheltfilm fra 2012. Filmen er skrevet og regissert av Joss Whedon, og har Robert Downey jr., Chris Evans, Mark Ruffalo og Chris Hemsworth i hovedrollene som de fire superheltene Iron Man, Captain America, Hulken og Thor. I tillegg er Scarlett Johansson, Jeremy Renner, Tom Hiddleston og Samuel L. Jackson å se i andre viktige roller. Zak Penn var med på å skrive manuset sammen med Whedon, og Kevin Feige har produsert filmen, som er basert på Marvels tegneserier skapt av Stan Lee og Jack Kirby.

 Handling 
Superskurken Loki (Tom Hiddleston) og en hær med romvesener er i ferd med å ta over verden ved hjelp av en energikube kalt «Tesseract», som skal åpne opp portalen mellom verdenene og få romvesenene til jorden. Nick Fury (Samuel L. Jackson) og resten av spesialagentbyrået SHIELD ser ingen annen utvei enn å iverksette «Avengers-initiativet». I tur og orden blir Iron Man (Robert Downey jr.), Captain America (Chris Evans), Hulken (Mark Ruffalo) og Thor (Chris Hemsworth) rekruttert og slått sammen med superagentene Natasha Romanoff (Scarlett Johansson) og Clint Barton (Jeremy Renner).

Det viser seg at når det som i utgangspunktet er fire individualister skal samarbeide og stole på hverandre for å gjøre en jobb, blir det noen gnisninger innad i gruppa. Men de vet at om de skal stoppe Loki, må de finne en måte å samarbeide på raskt. Kan The Avengers redde verden og ta «Tesseract» fra Lokis hender?

 Rolleliste 

 Rolle  Skuespiller  Notater Tony Stark / Iron Man  Robert Downey jr. Steve Rogers / Captain America Chris Evans Thor  Chris Hemsworth Bruce Banner / The Hulk  Mark Ruffalo  Lou Ferrigno har stemmen til The Hulk Clint Barton / Hawkeye  Jeremy Renner Natasha Romanoff / Black Widow  Scarlett Johansson Loki  Tom Hiddleston Nick Fury  Samuel L. Jackson Maria Hill  Cobie Smulders Agent Phil Coulson  Clark Gregg Professor Erik Selvig  Stellan Skarsgård Jarvis  Paul Bettany  stemme Pepper Potts  Gwyneth Paltrow Jasper Sitwell  Maximiliano Hernández The Other  Alexis Denisof Medlem av World Security Council  Jenny Agutter Medlem av World Security Council  Powers Boothe Medlem av World Security Council  Arthur Darbinyan Medlem av World Security Council  Donald Li Stan Lee  Stan Lee Thanos  Damion Poitier  sier ingenting gjennom hele filmen

 Om filmen 
Filmen har et budsjett på 150 millioner dollar, og kom på norske kinoer 27. april 2012. På de tre første ukene som den har vært på kino har den spilt inn over 1 milliard dollar på verdensbasis.

 Prosess 
Filmen startet produksjonen allerede tidlig i 2008, da Marvel undertegnet en avtale med den gang streikende Writers Guild of America om å få gå tilbake til å kunne bruke sine egne karakterer. Senere det året gjorde Iron Man knallsuksess, og Marvel kunngjorde at The Avengers ville bli en realitet i juli 2011. Filmen ble følgelig senere utsatt ni måneder som en følge av at de måtte få laget ferdig egne filmer om superheltene, Iron Man 2 (2010), Thor (2011) og Captain America: The First Avenger (2011).

Det ble tidlig klart at Robert Downey jr. skulle portrettere Tony Stark/Iron Man for tredje gang i The Avengers. På et tidspunkt ble også Don Cheadle, som spiller Iron Mans sidekick War Machine i Iron Man 2, ryktet å være med i filmen, men Cheadle selv skjøt disse ryktene ned litt senere. Litt etter ble det også klart at Jon Favreau, regissør for Iron Man-filmene, ville tre inn som executive producer, men ikke regissør.

Den neste skuespilleren som ble klar for The Avengers var Samuel L. Jackson, som i februar 2009 signerte en avtale på ni filmer som Nick Fury, lederen av superheltgruppa. Kort tid etter erstattet Scarlett Johansson Emily Blunt som Natalie Rushman/Natasha Romanoff/Black Widow i Iron Man 2, noe som også knyttet henne til The Avengers. Chris Hemsworth og Tom Hiddleston, som spiller Thor og Loki, ble også klare for filmen litt før Thor ble sluppet. Chris Evans, som spiller Captain America, ble også klar for filmen i mars 2010. Regissør Joss Whedon signerte under for å ta hånd om filmen måneden etter.

Rollen som det var mest blest om var uten tvil Hulken. Edward Norton, som spilte rollen i The Incredible Hulk, uttalte tidlig i et intervju at han var åpen for å returnere som den grønne kjempen, men etter månedslang krangling med Marvel ble det klart at han ikke kom til å bli enig med tegneseriegiganten om å spille rollen. Marvels produksjonspresident Kevin Feige sa det slik: "Vi trenger skuespillere som har kreativiteten og samarbeidsvilligheten til våre andre talentfulle skuespillere. The Avengers krever spillere som klarer å jobbe som en del av et ensemble, som Robert, Chris H, Chris E, Samuel, Scarlett og det øvrige talentfulle ensemblet vi har, har bevist at de klarer tidligere. Vi ser etter en skuespiller som fyller disse kravene, og som viser lidenskap i forhold til denne ikoniske rollen, de neste ukene." Mark Ruffalo ble deretter hentet inn som erstatter i juni 2010.

Jeremy Renner, Clark Gregg, Stellan Skarsgård, Gwyneth Paltrow og Paul Bettany ble alle hentet inn for å returnere i sine respektive roller, Hawkeye, Agent Coulson, Erik Selvig, Pepper Potts og Jarvis i løpet av det neste året. I tillegg ble Cobie Smulders castet som Maria Hill, den eneste i ensemblet som ikke har vært med i noen av forløperne.

Locations som ble brukt for filming var steder som Albuquerque, Cleveland, New York, Pittsburgh, Columbus, Sandusky, Parma (Ohio) og Stuttgart.

I desember annonserte Disney at filmen ville bli konvertert til 3D.

 Minneverdige sitater 
 Nick Fury: [forteller] And there came a day, a day unlike any other... when Earth's mightiest heroes found themselves united against a common threat... to fight the foes no single superhero could withstand... on that day, The Avengers were born.
 Thor: [trekker Loki tett inntil seg] Listen closely, brother...[Iron Man avbryter og tar med seg Thor, slik at Loki blir alene i bildet]Loki: [lener seg inn mot der Thor stod og gliser] I'm listening...
 Bruce Banner: I don't think we should be focusing on Loki. That guy's brain is a bag full of cats. You can smell crazy on him.Thor: I care how you speak. Loki is beyond reason, but he is of Asgard! And he's my brother!Natasha Romanoff: He killed 80 people in 2 days.Thor: ...He's adopted.
 Tony Stark: Falling in line's not really my style.Steve Rogers: You're all about style, aren't you?
 Thor: [ler hånlig] You people are so petty, and tiny!
 Tony Stark: [til Thor] No hard feelings, Point Break. You've got a mean swing.
 Tony Stark: Let's do a headcount: Your brother, the demigod; a super-soldier, a living legend who actually lives up to the legend; a man with breathtaking anger management issues; a couple of master assassins; and you've managed to piss off every single one of us.Loki: That was the plan.Tony Stark: Not a great plan.
 Tony Stark: You're missing the point! There's no throne. There is no version of this where you come out on top. Maybe your army comes and maybe it's too much for us but it's all on you. Because if we can't protect the Earth, you can be damned well sure we'll avenge it.
 Steve Rogers: There's only one god, and he doesn't dress like that.
 Steve Rogers: What's the matter? You scared of lightning? Loki: I'm not overly fond of what follows.
 Hulk: Puny god!
 Natasha Romanoff: [ser at romvesenene nærmer seg] This is just like Budapest all over again.Clint Barton: You and I remember Budapest very differently.
 Stan Lee: [i et intervju etter kampen om New York] Superheroes in New York? Give me a break.

 Taglines 
 Some assembly required.
 Every team needs a Captain.
 Throw down the hammer.

 Trivia 

 Edward Norton skulle egentlig ha gjentatt rollen som Bruce Banner, men forhandlingene med Marvel førte ikke frem. Han ble dermed erstattet av Mark Ruffalo, som dermed er den tredje skuespilleren på tre filmer som stepper inn som Banner (etter Eric Bana og Norton). Joaquin Phoenix ble også på et tidspunkt vurdert for rollen.
 Ruffalo kommer som første skuespiller til å portrettere både Bruce Banner og Hulken (sistnevnte gjennom motion capture). Tidligere har enten kroppsbygger og skuespiller Lou Ferrigno stått for den fysiske fremtoningen, eller så har den grønne kjempen blitt dataanimert. Ferrigno gir imidlertid fremdeles stemme til Hulken.
 Før Cobie Smulders fikk rollen som Maria Hill, gjorde også Morena Baccarin, Jessica Lucas og Mary Elizabeth Winstead audition for rollen.
 En rekke av de som medvirker i filmen er Oscar-nominerte; dette gjelder både Robert Downey jr., Mark Ruffalo, Jeremy Renner, Samuel L. Jackson og Gwyneth Paltrow, i tillegg til kinematograf Seamus McGarvey.

 Eksterne lenker 




Kategori:Superheltfilmer fra USA
Kategori:Actionfilmer fra USA
Kategori:Filmer i Marvel Cinematic Universe
Kategori:Filmer fra 2012
Kategori:Engelskspråklige filmer
Kategori:Science fiction-filmer fra USA
Kategori:Filmer lagt til New York